Máximo Pacheco Matte

Si Jorge Máximo Arturo Pacheco Matte (born 12 February 1953) sarong Chilean na ekonomista asin  politiko. Siya nagsirbe bilang ministro sa ikaduwang administrasyon ni Michelle Bachelet (2014−2018), sa Enerhiya.

Kaamayi nin buhay
Namundag sa kabesera Santiago de Chile, si Pacheco aki ni Maximo Pacheco Gomez, politiko na kaapil sa Christian Democratic Party (Chile). Siya nag'atender sa Saint George's College, eskwelahan namumugtak sa Las Condes. Siya nag'adal man sa University of Chile, kun saen nakakua nin Bachelor of Arts sa Business Administration. Nagtapos siya kan 1976 na business manager. Siya padagos kan adal asta nasikwit an MBA.

Si Matte naagom si designer Soledad Flanagan kun kiisay siya nagkaaki nin apat, anas babae.

Karera
Sa unibersidad si Pacheco nagin myembro kan Popular Unitary Action Movement (MAPU), sarong Christian socialist na hiron politika kaalyado ni sosyalistang presidente si Salvador Allende poon 1970 abot 1973. Pakapangyari kan 1973 coup d'état asin kan nagsunod na (1973–1990)|diktadura militar]], siya nagbali sa Socialist Party.

Kan kahurihan nin mga 1990 asin 2000, siya nagin aktibong gayo sa mga kampanya presidensyal ni Ricardo Lagos (1999−00), asin ni Michelle Bachelet (2005−06). Alagad sa mga gobyerno kaini, siya nagtrabaho sa Amerikanong kompanya imbwelto sa produksyon nin papel, an International Paper (2000−2012).

Si Pacheco nagbalik sa Chile kan 2013 paghale niya sa kinaban nin negosyo. Nagtabang siya sa kampanya ki Bachelet sa eleksyon heneral. Kan si Bachelet nakabalik giraray sa pwesto, si Pacheco pignombrahan niyang Ministro nin Enerhiya kan Enero; nagsumpam siya sa katongdan kan 11 Marso 2014.

Kan 19 Oktobre 2016, si Pacheco nagdemitir sa pwesto asin siya nagin nang generalissimo kan kampanya sa eleksyon presidensyal ni Lagos.

Toltolan

Mga panluwas na takod


Kategorya:1953 na kamundagan
Kategorya:Mga buhay
Kategorya:Mga Nagtapos sa University of Chile
Kategorya:Mga Ika-20ng siglong mga Chilean na politiko
Kategorya:Mga Ika-21ng siglong mga Chilean na politiko]]
Kategorya:Mga Politiko sa Socialist Party nin Chile